**PROJEKTĒŠANAS UZDEVUMS**

objekta “Ēdnīcas ēkas (lit.003) jumta konstrukcijas atjaunošana un pārseguma siltināšana

Brīvības ielā 191, Rīgā” būvprojekta izstrādei

|  |  |  |
| --- | --- | --- |
| **I** | **Projekta pasūtītājs –** RP SIA “Rīgas satiksme”.  **Būvprojekta izstrādes nepieciešamības pamatojums** – jumta konstrukcijas atjaunošana un pārseguma siltināšana ēkai (lit.003) Brīvības ielā 191, Rīgā. | |
| **II** | **Ziņas par objektu.** | |
| Objekta nosaukums: | Ēdnīcas ēkas (lit.003) jumta konstrukcijas atjaunošana un pārseguma siltināšana |
| Ēkas adrese un kadastra apzīmējums: | Brīvības iela 191, Rīga, kad. apz. 0100 026 0126 003 |
| Apbūves laukums | 386 m2 |
| Būvniecības veids: | Atjaunošana |
| Būves grupa: | II grupa |
| Būves lietošanas veids: | 1211 – Viesnīcas un sabiedriskās ēdināšanas ēkas |
| **III** | **Būvprojekta dokumentācijas izstrādes mērķis, izstrādes nosacījumi un saskaņošana.** | |
| 1. | Lai nodrošinātu pilnvērtīgu ēkas ekspluatāciju atbilstoši tās funkcijai, samazinātu siltuma zudumus un novērstu ēkas konstrukciju bojājumu veidošanos, kā arī nodrošinātu ēkas jumta konstrukciju atbilstību Būvniecības likuma 9.pantā noteiktajām prasībām, nepieciešams veikt ēkas jumta konstrukciju atjaunošanu un pārseguma siltināšanu. | |
| 2. | Būvprojekta definīcija – dokumentu kopums, kas nepieciešams I daļā norādīto darbu veikšanai, atbilstoši normatīvo aktu prasībām. | |
| 3. | Būvprojekta robežas: ēdnīcas ēka ar kadastra apzīmējumu 0100 026 0126 003 un zemes vienība ar kadastra apzīmējumu 0100 026 0126 Brīvības ielā 191, Rīgā. | |
| 4. | Būvprojekta izstrādātājs izstrādā būvniecības ieceres dokumentāciju pilnā apmērā, saskaņo to ar pasūtītāju un iesniedz Rīgas domes Pilsētas attīstības departamentā (Būvniecības informācijas sistēmā) akceptēšanai.  Būvprojekta izstrādātājs ievēro Pasūtītāja projektēšanas uzdevuma prasības, tehnisko un speciālo noteikumu izsniedzēju u.c. ieinteresēto personu un organizāciju prasības, veic būvprojekta saskaņošanu un saņem būvprojekta akceptu normatīvajos aktos noteiktajā kārtībā. | |
| 5. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču tas nav uzskatāms par izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 6. | Pirms būvprojekta izstrādes jāveic ēdnīcas ēkas (lit.003) jumta un pārsegumu konstrukciju apsekošana, nepieciešamības gadījumā sagatavojams tehniskās apsekošanas atzinums, ievērojot Ministru kabineta 30.06.2015. noteikumu Nr. 337 “Noteikumi par Latvijas būvnormatīvu LBN 405-15 “Būvju tehniskā apsekošana”” prasības. Apsekošanas rezultātā konstatēto bojājumu/defektu novēršanas risinājumi iekļaujami būvprojekta sastāvā. Gadījumā, ja nepieciešams izstrādāt tehniskās apsekošanas atzinumu, tā izstrādes izmaksas būvprojekta izstrādātājam jāiekļauj būvprojekta dokumentācijas izstrādes izmaksās.  Apsekošanas rezultātā sagatavojams akts vai atzinums, kurā konstatēti jumta konstrukcijas un pārseguma siltinājuma faktiskais stāvoklis un defekti. | |
| 7. | Atbilstoši esošajai situācijai un normatīvajiem aktiem, tehniskos un/vai īpašos noteikumus pieprasa un saņem būvprojekta izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Būvprojekta izstrādātājs veic visus nepieciešamos saskaņojumus ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta risinājumi. | |
| 10. | Būvprojekta izstrādātājs pieprasa visus būvprojektam nepieciešamos tehniskos nosacījumus, nodrošina izmaiņu saskaņošanu esošajos dokumentos, ja projektēšanas gaitā mainās nosacījumi un parametri. | |
| 11. | Visus ar būvprojekta dokumentācijas izstrādi saistītos izdevumus sedz būvprojekta izstrādātājs. | |
| **IV** | **Būvprojekta saturs un noformēšana.** | |
| 1. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Vides aizsardzības likuma, Ministru kabineta 19.08.2014. noteikumu Nr. 500 “Vispārīgie būvnoteikumi”, Ministru kabineta 02.09.2014. noteikumu Nr. 529 “Ēku būvnoteikumi” prasībām. Būvprojekts jānoformē atbilstoši Ministru kabineta 28.08.2018. noteikumiem Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana””, būvprojekta ekonomiskā daļa – atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. | |
| 2. | Vispārīgs saturs saskaņā ar normatīvajiem aktiem. Būvprojektā ietvert šādas daļas:   * 1. skaidrojošu aprakstu par plānoto būvniecības ieceri, tai skaitā par ugunsdrošības risinājumiem un izmantotajiem būvizstrādājumiem, sadalījumu būves kārtās ar tajā ietveramo apjomu (ja paredz būvdarbus vai objekta nodošanu ekspluatācijā pa būves kārtām), kā arī par vides pieejamības risinājumiem, ja ēkai vai tās daļai atbilstoši normatīvajiem aktiem nodrošināma vides pieejamība, veicamajiem energoefektivitātes pasākumiem, būvniecībā radušos atkritumu apsaimniekošanu un paredzēto teritorijas sakārtošanas veidu, plānotajiem darbiem, attiecīgo darbu secību un plānoto būvdarbu veikšanas laiku (kalendāra plānu);   2. grafisko dokumentu, kurā parādītas ēkas vai tās daļas plānā veicamās izmaiņas ēkas fasādē, tās stāvos, telpu grupās vai telpās un norādīta ēku vai telpu grupas eksplikācija ar telpu augstumiem, kā arī plānotie un esošie ēkas vai telpu grupas lietošanas veidi;   3. fasādes krāsu risinājumu (krāsu pasi);   4. galveno konstruktīvo mezglu risinājumu;   5. darbu organizēšanas shēmu;   6. tehniskās apsekošanas atzinumu saskaņā ar Ministru kabineta 2014. gada 19. augusta noteikumu Nr. 500 "Vispārīgie būvnoteikumi" 14.1 punktu, ja tiek mainīta slodze uz nesošajām konstrukcijām;   7. ekonomiskā daļa:      1. iekārtu, konstrukciju un būvizstrādājumu kopsavilkums;      2. būvdarbu apjoms;      3. izmaksu aprēķins (tāme);   8. citas daļas, ja tādas nepieciešamas;   9. citi dokumenti, ja to nosaka normatīvie akti. | |
| 3. | Ja Projektētājs uzskata, ka būvprojektu ir lietderīgi papildināt, tad pamatojoties uz savu profesionālo un praktisko pieredzi, Projektētājs papildina būvprojekta saturu, saskaņojot to ar Pasūtītāju. | |
| 4. | Projektētājs nodrošina tehnisko risinājumu savstarpēju saskaņošanu visās būvprojekta daļās un uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 5. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **Nosacījumi un tehniskās prasības būvprojekta risinājumu izstrādei.** | |
| 1. | Vispārīgās prasības:  Būvprojekta izstrādē ievērot Būvniecības likuma, Aizsargjoslu likuma, Ministru kabineta 19.08.2014. noteikumu Nr. 500 “Vispārīgie būvnoteikumi”, Ministru kabineta 02.09.2014 noteikumu Nr. 529 “Ēku būvnoteikumi”, Ministru kabineta 30.09.2014. noteikumu Nr. 574 “Noteikumi par Latvijas būvnormatīvu LBN 008-14 “Inženiertīklu izvietojums””, Ministru kabineta 24.04.2012. noteikumu Nr. 281 “Augstas detalizācijas topogrāfiskās informācijas un tās centrālās datu bāzes noteikumi”, Rīgas domes 28.12.2000. saistošo noteikumu Nr. 106 “Rīgas transporta būvju aizsardzības noteikumi” un citu spēkā esošo būvniecību reglamentējošo normatīvo aktu prasības, kā arī ievērot Ministru kabineta 20.06.2017. noteikumu Nr.353 “Prasības zaļajam publiskajam iepirkumam un to piemērošanas kārtība” prasības, ciktāl tās attiecas uz būvprojekta risinājumiem. | |
| 2. | Tehniskās prasības:   * 1. novērtēt ēkas jumta nesošās konstrukcijas un sienu nesošās konstrukcijas jumta daļā, to tehnisko stāvokli un atbilstību ekspluatācijas prasībām.   2. paredzēt ēkas jumta koka konstrukciju aizsardzības pasākumu veikšanu, lai nodrošinātu atbilstību normatīvo aktu prasībām;   3. paredzēt ēkas jumta nesošo konstrukciju un sienu nesošās konstrukcijas jumta daļā atjaunošanas risinājumus, nepieciešamības gadījumā veicot konstrukciju atjaunošanu, nomaiņu vai remontu;   4. paredzēt esošā 2.stāva pārseguma siltinājuma (izdedžu) demontāžu un izstrādāt risinājumu pārseguma siltumizolācijas iestrādei;   5. paredzēt ēkas ārējo lietus ūdens noteksistēmas nomaiņu (notekrenes, notekcaurules, nosegskārdi, lāseņi);   6. paredzēt lūkas ar kāpnēm izbūvi no ēkas 2.stāva telpām uz bēniņu telpu.   7. vietās, kur nav parapets un pie blakus esošās ēkas sienas jumta konstrukcijai paredzēt nosegdēļu (vēja dēļu) apdari;   8. paredzēt parapetu virsmu (no ēkas iekšpuses) apdares remontu un krāsojuma atjaunošanu;   9. paredzēt parapetu skārda elementu nomaiņu;   10. paredzēt dūmvada un ventilācijas kanālu atjaunošanu/nomaiņu/remontu;   11. jumta konstrukcijai virs ēkas vienstāva daļas izvērtēt iespēju jumta karnīzes vietā izbūvēt jumta konstrukciju ar pārkari un nosegdēļu (vēja dēļu) apdari;   12. izvērtēt nepieciešamību ārējo vai iekšējo kāpņu uzstādīšanai nokļūšanai uz ēkas jumta, paredzēt attiecīgus risinājumus.   13. izstrādāt tehnisko risinājumu uz jumta esošo inženiertīklu stiprinājumiem;   14. izvēloties būvizstrādājumu un tehniskos risinājumus, ņemt vērā depo teritorijā esošo un plānoto apbūvi un tās arhitektūru;   15. projektēšanas gaitā izskatīt iespēju izmantot šādus būvizstrādājumus: jumtam – tērauda lokšņu segums – valcfrofils, tonis RR45 Metallic graphite, teknes, notekas, parapeta apdare – tonis RR45;   16. izstrādāt risinājumus jumtam nepieciešamajiem inženiertīkliem (piemēram, apsildes kabeļi) kā arī citu uz jumta esošo inženiertīklu un iekārtu nostiprināšanai. | |
| **VI** | **Būvprojekta izstrādes laiks un iesniegšanas kārtība** | |
| 1. | Starpziņojumi:  Ne retāk kā reizi četrās nedēļās būvprojekta izstrādātājs sniedz Pasūtītājam progresa atskaiti par iepriekšējā periodā izpildītajiem darbiem. Ne vēlāk kā 5 (piecu) darba dienu laikā pēc progresa atskaites iesniegšanas būvprojekta izstrādātājs organizē sapulci ar pasūtītāja atbildīgajām personām, kur tiek prezentēts progresa atskaitē atspoguļotais, kā arī līdz šim izstrādātā tehniskā dokumentācija un veiktās darbības. | |
| 2. | Būvprojekta izstrādātājs iesniedz Pasūtītājam Rīgas domes Pilsētas attīstības departamentā akceptētu būvprojektu ne vēlāk kā 16 (sešpadsmit) nedēļu laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un pasūtītāju. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas BIS sistēmā iesniegt Pasūtītājam 2 eksemplāros drukātā formātā un digitālā veidā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā; * visas tāmes *\*.excel* formātā; * visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli (drukātā vai elektroniskā formātā). | |
| **VII** | **Pielikumi** | |
| 1. | Fotofiksācija. | |